Pengeboman JW Marriott 2003

Pengeboman Hotel JW Marriott berlaku pada 5 Ogos 2003 di Setiabudi, Jakarta Selatan, Indonesia. Seorang pengebom berani mati telah meletupkan bom kereta di luar lobi Hotel JW Marriott, yang membunuh 12 orang dan mencederakan 150 yang lain. Kesemua yang terbunuh adalah orang Indonesia dengan pengecualian seorang  peniaga Belanda. Hotel berkenaan telah dianggap sebagai satu simbol Barat, dan telah digunakan oleh pesuruhjaya Amerika Syarikat untuk pelbagai acara "Indonesia considers measures after attack"Taipai Times/Reuters 14 Ogos 2003. Hotel ini kemudiannya ditutup selama lima minggu sebelum dibuka semula pada 8 September.

Enam hari selepas serangan ini berlaku, al-Qaeda mendakwa bertanggungjawab . Jemaah Islamiyah (JI), satu pertubuhan yang dikatakan mempunyai hubungan dengan al-Qaeda, dikatakan telah menjalankan pengeboman tersebut.

 Lihat juga 
 Daftar Pengeboman di Indonesia

 Rujukan 

Kategori:Keganasan di Indonesia
Kategori:Pembunuhan beramai-ramai
Kategori:Jemaah Islamiah
Kategori:2003 di Indonesia